
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2002 

14 Αυγούστου 2013 


ΑΠΟΦΑΣΕΙ Σ 

Αριθ. 46296 

Πρότυπες Περιβαλλοντικές Δεσμεύσεις (ΠΠΔ) για έργα 
και δραστηριότητες της κατηγορίας Β της 7ης ομά¬ 
δας «Πτηνοκτηνοτροφικές εγκαταστάσεις» του Πα¬ 
ραρτήματος VII, της υπ’ αριθ. 1958/2012 (ΦΕΚ Β' 21) 
υπουργικής απόφασης, όπως τροποποιήθηκε και 
ισχύει και ειδικότερα για τα έργα και τις δραστη¬ 
ριότητες με α/α 1, 2, 3, 4, 5, 6, 7, 8, 9,10,11,12 και 14» 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 4014/2011 «Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (Α' 209) και ειδικό¬ 
τερα το άρθρο 8 αυτού. 

2. Το Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος, Ενέργειας και Κλιματικής Αλλαγής» (Α' 
24). 

3. Το Ν. 4056/2012 «Ρυθμίσεις για την κτηνοτροφία και 
τις κτηνοτροφικές εγκαταστάσεις και άλλες διατάξεις» 
(Α' 52). 

4. Το Ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (Α' 289), 
όπως τροποποιήθηκε και ισχύει. 

5. Το Ν. 1734/1987 (Α' 189) «Βοσκότοποι και ρύθμιση 
ζητημάτων σχετικών με κτηνοτροφική αποκατάσταση 
και με άλλες παραχωρήσεις καθώς και θεμάτων που 
αψορούν δασικές εκτάσεις», όπως τροποποιήθηκε και 
ισχύει. 

6. Το Ν. 3208/2003 «Προστασία των δασικών οικο¬ 
συστημάτων, κατάρτιση δασολογίου, ρύθμιση εμπράγ¬ 
ματων δικαιωμάτων επί δασών και δασικών εν γένει 
εκτάσεων και άλλες διατάξεις», όπως τροποποιήθηκε 
και ισχύει (Α' 303) 

7. Την υπ’ αριθ. 15277/2012 υπουργική απόφαση «Εξει- 
δίκευση διαδικασιών για την ενσωμάτωση στις ΑΕΠΟ 


της προβλεπόμενης από τις διατάξεις της Δασικής Νο¬ 
μοθεσίας έγκρισης επέμβασης, για τα έργα και δραστη¬ 
ριότητες κατηγοριών Α και Β της υπ’ αριθ. 1958/2012 
υπουργικής απόφασης (ΦΕΚ Β'21), σύμφωνα με το άρθρο 
12 του Ν. 4014/2011» (Β' 1077). 

8. Το Ν. 3937/2011 «Διατήρηση της βιοποικιλότητας και 
άλλες διατάξεις» (Α' 60). 

9. Το Ν. 3028/2002 «Για την Προστασία των Αρχαιοτή¬ 
των και εν γένει της Πολιτιστικής Κληρονομιάς» (Α' 153). 

10. Την υπουργική απόφαση (ΥΑ) 1958/2012 «Κατάταξη 
δημόσιων και ιδιωτικών έργων και δραστηριοτήτων σε 
κατηγορίες και υποκατηγορίες σύμφωνα με το άρθρο 
1 παράγραφος 4 του Ν. 4014/2011 (Α' 209)» (Β' 21), όπως 
τροποποιήθηκε και ισχύει. 

11. Την υπ’ αριθ. 85167/820/20.03.2000 υπουργική από¬ 
φαση «Κώδικες Ορθής Γεωργικής Πρακτικής» (Β'477) 

12. Την υπ’ αριθ. 125347/268/20.1.2004 κοινή υπουργική 
απόφαση «Κώδικες Ορθής Γ εωργικής Πρακτικής» (Β' 142) 

13. Την υπ’ αριθ. 16190/1335/1997 κοινή υπουργική από¬ 
φαση «Μέτρα και όροι για την προστασία των νερών 
από τη νιτρορύπανση γεωργικής προέλευσης» (Β' 519), 
όπως τροποποιήθηκε και ισχύει. 

14. Την υπ’ αριθ. 5673/400/5.3.1997 κοινή υπουργική 
απόφαση (Β' 192) «Μέτρα και όροι για την επεξεργασία 
αστικών λυμάτων». 

15. Την υπ’ αριθ. 145116/2.2.2011 κοινή υπουργική από¬ 
φαση «Καθορισμός μέτρων, όρων και διαδικασιών για 
την επαναχρησιμοποίηση επεξεργασμένων υγρών απο¬ 
βλήτων και άλλες διατάξεις» (Β' 354). 

16. Την κοινή υπουργική απόφαση (ΚΥΑ) 50910/2727/2003 
«Μέτρα και Όροι για τη Διαχείριση Στερεών Αποβλήτων. 
Εθνικός και Περιφερειακός Σχεδιασμός Διαχείρισης» 
(Β' 1909). 

17. Την υπ’ αριθ. 1464/67426/13.06.12 (ΑΔΑ: Β4Λ0Β-ΓΣΦ) 
εγκύκλιο της Γενικής Δ/νσης Ζωικής Παραγωγής του 
Υπουργείου Αγροτικής Ανάπτυξης & Τροφίμων. 

18. Το υπ’ αριθ. 172592/2547/28.06.12 (ΑΔΑ: Β4ΛΝ0-041) 
έγγραφο της Ειδικής Γραμματείας Δασών του ΥΠΕΚΑ 
«Εφαρμογή διατάξεων νόμου 4056/12 (52/Α') επί ζητη¬ 
μάτων αρμοδιότητας της δασικής υπηρεσίας». 

19. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α'87) 

20. Την υπ’ αριθ. Υ44/5.7.2012 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργού 

Αγροτικής Ανάπτυξης & Τροφίμων Χαρακόπουλο Μά- 
ξιμο» (Β'2094) 

21. Την υπ’ αριθ. Υ331/11.07.13 απόφαση Πρωθυπουρ¬ 
γού «Τροποποίηση της υπ’ αριθ. Υ46 απόφασης του 
Πρωθυπουργού περί «Καθορισμού αρμοδιοτήτων του 
Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής Σταύρου Καλαφάτη» (ΦΕΚ 1717/Β ) 

22. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Πεδίο Εφαρμογής - Σκοπός 

1. Οι διατάξεις της παρούσας καθορίζουν τις Πρότυπες 
Περιβαλλοντικές Δεσμεύσεις (Π.Π.Δ.), καθώς και κάθε 
άλλη αναγκαία λεπτομέρεια σύμφωνα με την παρά¬ 
γραφο 3 του άρθρου 8 του Ν. 4014/2011 (Α' 209) όπως 
εκάστοτε ισχύει, για έργα και δραστηριότητες της 
κατηγορίας Β της 7ης Ομάδας «Πτηνοκτηνοτροφικές 
εγκαταστάσεις» του παραρτήματος VII της υπ’ αριθ. 
1958/2012 υπουργικής απόφασης (Β' 21), όπως εκάστοτε 
ισχύει (εφεξής αποκαλούμενες «κτηνοτροφικές εγκατα¬ 
στάσεις») και ειδικότερα για τα έργα και τις δραστη¬ 
ριότητες με: 

• α/α 1: «Εγκαταστάσεις εκτροφής κοτόπουλων πάχυν¬ 
σης» (300 < Θ < 15.000, με Θ= θέσεις πάχυνσης), 

• α/α 2: «Εγκαταστάσεις εκτροφής ωοτόκων ορνίθων», 
(200 < Θ < 9.000, με Θ= θέσεις ωοτόκων ορνίθων), 

• α/α 3: «Εγκαταστάσεις εκτροφής χοίρων πάχυνσης 
(άνω των 30 Ι<9Κ (25 < Θ < 500, με Θ= θέσεις χοίρων 
πάχυνσης), 

• α/α 4: «Εγκαταστάσεις εκτροφής χοιρομητέρων (με 
τα παράγωγα τους μέχρι βάρους 30 Ι<9)», (15 < Θ < 300, 
με Θ= θέσεις χοιρομητέρων), 

• α/α 5: «Εγκαταστάσεις εκτροφής χοιρομητέρων (με 
τα παράγωγα τους μέχρι τελικής πάχυνσης)», (8 < Θ < 
100, με Θ= θέσεις χοιρομητέρων) 

• α/α 6: «Εγκαταστάσεις εκτροφής άλλων πτηνών 
(χήνες, ινδιάνοι, ορτύκια, πέρδικες, στρουθοκάμηλοι, 
φασιανοί κ,λπ.)», (1 < I <30, με 1= ισοδύναμα ζώα) 

• α/α 7: «Εγκαταστάσεις εκτροφής κουνελιών», (50 < 
Κ < 1.000, με Κ= αριθμός κονικλομητέρων με τα παρά- 
γωγά τους) 

• α/α 8: «Εγκαταστάσεις εκτροφής αιγοπροβάτων», 
(εντός περιοχών Ν3ΐυι·3:200 < Α < 1.500, εκτός περιοχών 
Ν3ΐυΓ3: 400 < Α < 2.500 με Α= αιγοπρόβατα) 

• α/α 9: «Εγκαταστάσεις εκτροφής βοοειδών (μοσχά¬ 
ρια πάχυνσης, αγελάδες κ.λπ.)», (εντός περιοχών Ν3ΐυι·3: 
10 < I < 100, εκτός περιοχών Ν3ίυΓ3: 20 < I < 150 με 1= 
ισοδύναμα ζώα) 

• α/α 10: «Εκτροφή άλλων ζώων (ιπποειδή, μινκ, αλε¬ 
πούδες, σκύλοι κ.λπ.) », (5 < I < 100 με 1= ισοδύναμα ζώα) 

• α/α 11: «Εκτροφή σαλιγκαριών», (το σύνολο), 

• α/α 12: «Μικτές μονάδες», (8 < I < 100 με 1= ισοδύναμα 
ζώα ) και 

• α/α 14: «Εκκολαπτήρια» (το σύνολο). 

2. Στο πεδίο εφαρμογής της παρούσας δεν υπάγο¬ 
νται άλλα έργα και δραστηριότητες της κατηγορίας Β 
της υπ’ αριθμ. 1958/2012 (Β' 21) υπουργικής απόφασης, 
όπως τροποποιήθηκε και ισχύει, που τυχόν απαιτού¬ 
νται για την κατασκευή ή/και τη λειτουργία των έργων 
και δραστηριοτήτων της παραγράφου 1 του παρόντος 
άρθρου. Για τα έργα και τις δραστηριότητες αυτές, ο 
φορέας του έργου ή της δραστηριότητας υποχρεού- 


ται να ακολουθήσει τις διατάξεις του άρθρου 8 του Ν. 
4014/2011 (Α' 209) και μέχρι την έκδοση των αντίστοιχων 
σχετικών αποφάσεων της παραγράφου 3 του άρθρου 
8, τις διατάξεις της παραγράφου 3 του άρθρου 30 του 
ίδιου Νόμου. 

3. Σκοπός της παρούσας είναι η προστασία του φυσι¬ 
κού και ανθρωπογενούς περιβάλλοντος και η διασφά¬ 
λιση της δημόσιας υγείας με τον προσδιορισμό όλων 
των αναγκαίων μέτρων και περιορισμών που πρέπει 
να εφαρμόζονται κατά την κατασκευή και λειτουργία 
των έργων και δραστηριοτήτων της παραγράφου 1 του 
παρόντος άρθρου. 

Άρθρο 2 

Αρμόδια Υπηρεσία 

Αρμόδια υπηρεσία για την υπαγωγή σε Π.Π.Δ. των 
κτηνοτροφικών εγκαταστάσεων της παραγράφου 1 του 
άρθρου 1 της παρούσας είναι η υπηρεσία του άρθρου 3 
του Ν. 4056/2012 (Α' 52) όπως ισχύει, δηλ. η Διεύθυνση 
Αγροτικής Οικονομίας και Κτηνιατρικής (Δ.Α.Ο.Κ.) της 
οικείας Περιφερειακής Ενότητας. 

Άρθρο 3 

Διαδικασία υπαγωγής σε Π.Π.Δ. 

1. Ο φορέας της κτηνοτροφικής εγκατάστασης ή ο με¬ 
λετητής του υποβάλλει στην υπηρεσία του άρθρου 2 της 
παρούσας, συμπληρωμένη και υπογεγραμμένη δήλωση 
υπαγωγής σε Π.Π.Δ. Το περιεχόμενο της δήλωσης αυτής 
ορίζεται στο Παράρτημα Α το οποίο προσαρτάται στην 
παρούσα απόφαση. Η δήλωση αυτή συνοδεύεται και 
από τα κατά περίπτωση πρόσθετα δικαιολογητικά που 
αναφέρονται στο άρθρο 4 της παρούσας απόφασης. 

2. α) Γ ια τις κτηνοτροφικές εγκαταστάσεις της πρώτης 
κατηγορίας (του άρθρου 2 του ν. 4056/2012), η δήλωση 
υπαγωγής σε Π.Π.Δ. και τα τυχόν δικαιολογητικά του 
άρθρου 4 της παρούσας, υποβάλλονται μαζί με τα λοιπά 
απαιτούμενα δικαιολογητικά για την έκδοση της άδειας 
εγκατάστασης (σύμφωνα με τα αναφερόμενα στο εδά¬ 
φιο 3 του άρθρου 6 του ν. 4056/2012) στην αρμόδια 
υπηρεσία του άρθρου 2 της παρούσας. 

β) Για τις κτηνοτροφικές εγκαταστάσεις της δεύτερης 
και τρίτης κατηγορίας (του άρθρου 2 του Ν. 4056/2012), 
η δήλωση υπαγωγής σε Π.Π.Δ. και τα τυχόν δικαιολογη- 
τικά του άρθρου 4 της παρούσας, υποβάλλονται μαζί με 
τα λοιπά απαιτούμενα δικαιολογητικά για την έκδοση 
της άδειας προέγκρισης εγκατάστασης (σύμφωνα με 
τα αναφερόμενα στο εδάφιο 4 του άρθρου 6 του ν. 
4056/2012) στην αρμόδια υπηρεσία του άρθρου 2 της 
παρούσας. 

3. α) Η αρμόδια υπηρεσία του άρθρου 2 της παρού¬ 
σας, μετά την εξέταση των υποβληθέντων στοιχείων 
προβαίνει στην χορήγηση της «άδειας εγκατάστασης» 
(για κτηνοτροφικές εγκαταστάσεις της πρώτης κατη¬ 
γορίας του άρθρου 2 του Ν. 4056/2012) ή της «άδειας 
προέγκρισης εγκατάστασης» (για κτηνοτροφικές εγκα¬ 
ταστάσεις της δεύτερης και τρίτης κατηγορίας του 
άρθρου 2 του Ν. 4056/2012), αναπόσπαστο τμήμα της 
οποίας αποτελούν οι Π.Π.Δ. Με την αυτοδίκαιη υπαγωγή 
σε Π.Π.Δ. συμπληρώνεται το έντυπο του Παραρτήματος 
Δ, το οποίο προσαρτάται στην παρούσα απόφαση, στο 
οποίο παρατίθενται το σύνολο των κατά περίπτωση 
εφαρμοζόμενων Π.Π.Δ. Το συμπληρωμένο αυτό έντυπο 
συνοδεύει την κατά περίπτωση χορηγούμενη άδεια. 

β) Για τις κτηνοτροφικές εγκαταστάσεις της δεύτερης 
και τρίτης κατηγορίας (του άρθρου 2 του Ν. 4056/12), 
το συμπληρωμένο από την υπηρεσία του άρθρου 2 της 
παρούσας έντυπο του Παραρτήματος Δ ενσωματώνεται 
και στην άδεια εγκατάστασης που χορηγείται σύμφωνα 
με τα προβλεπόμενα στο εδάφιο 5 του άρθρου 6 του 
Ν. 4056/2012 

4. α) Σε περιπτώσεις που η δήλωση υπαγωγής σε 
Π.Π.Δ. δεν είναι συμπληρωμένη σε όλα τα κατά περίπτω¬ 
ση απαιτούμενα πεδία της ή σε περιπτώσεις που δεν 
έχουν επισυναφθεί σε αυτή τα κατά περίπτωση απαι- 
τούμενα δικαιολογητικά του άρθρου 4 της παρούσας, 
η Υπηρεσία του άρθρου 2 της παρούσας εντός δέκα 
(10) εργάσιμων ημερών με έγγραφό της ζητά τα απαι- 
τούμενα προς συμπλήρωση πεδία και δικαιολογητικά. 

β) Εάν από τα στοιχεία που απαιτούνται για τη χο¬ 
ρήγηση της «άδειας εγκατάστασης», ή της «άδειας 
προέγκρισης εγκατάστασης», ή από τα στοιχεία της 
Δήλωσης υπαγωγής, προκύπτει ότι η συγκεκριμένη 
κτηνοτροφική εγκατάσταση δεν είναι συμβατή με τις 
κατευθύνσεις της χωρικής πολιτικής, ή με τα στοιχεία 
περιβαλλοντικής ευαισθησίας της περιοχής (π.χ. αρνη¬ 
τικό πόρισμα Ειδικής Οικολογικής Αξιολόγησης) ή ότι 
δεν εμπίπτει στο πεδίο εφαρμογής της παρούσας, η 
Υπηρεσία του άρθρου 2 της παρούσας, εντός 15 ερ¬ 
γάσιμων ημερών ενημερώνει εγγράφως το φορέα του 
έργου και αναστέλλει τη διαδικασία χορήγησης της 
άδειας και την υπαγωγή σε Π.Π.Δ. 

5. Η κατά τα ανωτέρω δήλωση υπαγωγής σε Π.Π.Δ. 
επέχει θέση υπεύθυνης δήλωσης του φορέα του έρ¬ 
γου ή της δραστηριότητας ή του μελετητή κατά το Ν. 
1599/1986 (Α' 75), όπως εκάστοτε ισχύει. Σε περίπτωση 
ανακριβούς ή ψευδούς δηλώσεως ο φορέας του έργου 
ή της δραστηριότητας ή ο μελετητής υπόκειται στις 
κυρώσεις που προβλέπονται από τις διατάξεις της πα¬ 
ραγράφου 6 του άρθρου 22 του Ν. 1599/1986 (Α' 75) κα¬ 
θώς και στις ποινικές, αστικές και διοικητικές κυρώσεις 
του Ν. 1650/1986 (Α' 160) όπως έχουν τροποποιηθεί και 
ισχύουν. 

Άρθρο 4 
Δικαιολογητικά 

1. Η Δήλωση υπαγωγής σε Π.Π.Δ. συνοδεύεται από: 

α. βεβαίωση της αρμόδιας Υπηρεσίας Δόμησης περί 

υπαγωγής ή μη της περιοχής του έργου σε συγκεκριμέ¬ 
νες δεσμεύσεις του χωρικού σχεδιασμού (Περιφερειακό 
Πλαίσιο, ΓΠΣ, ΣΧΟΑΑΠ, κ.λπ.), 

β. πράξη χαρακτηρισμού της έκτασης (καθώς και την 
τελεσιδικία της) σύμφωνα με τις διατάξεις του Ν. 998/79, 
όπως ισχύει, εφόσον δεν υφίσταται στην περιοχή κυ¬ 
ρωμένος δασικός χάρτης ή απόσπασμα του εν λόγω 
κυρωμένου δασικού χάρτη. 

2. Επίσης, η Δήλωση υπαγωγής σε Π.Π.Δ. συνοδεύεται 
από τα ακόλουθα κατά περίπτωση δικαιολογητικά: 

α. Εφόσον η περιοχή της κτηνοτροφικής εγκατά¬ 
στασης εμπίπτει στις προστατευόμενες περιοχές του 
δικτύου ΝαΙυΓα 2000, οπότε ακολουθείται η διαδικα¬ 
σία υποβολής Ειδικής Οικολογικής Αξιολόγησης (ΕΟΑ), 
υποβάλλεται η σχετική απόφαση του Περιφερειάρχη 
με τυχόν πρόσθετους όρους στις Π.Π.Δ., σύμφωνα με 
την παράγραφο 3 του άρθρου 10 του Ν. 4014/2011. Οι 
πρόσθετοι όροι συμπληρώνονται από την υπηρεσία του 
άρθρου 2 της παρούσας στο έντυπο του Παραρτήματος 
Δ της παρούσας. 


β. Εφόσον η περιοχή της κτηνοτροφικής εγκατάστα¬ 
σης εμπίπτει στις διατάξεις του Ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» (Α' 153), όπως εκάστοτε ισχύουν, 
υποβάλλονται οι σχετικές εγκρίσεις των αρμόδιων Αρ¬ 
χαιολογικών Υπηρεσιών στις οποίες δύναται να προσ¬ 
διορίζονται πρόσθετες ή άλλες ειδικές περιβαλλοντικές 
δεσμεύσεις που θα συμπληρώνονται από την υπηρεσία 
του άρθρου 2 της παρούσας στο έντυπο του Παραρτή¬ 
ματος Δ της παρούσας. 

γ. Για κτηνοτροφικές εγκαταστάσεις που διαθέτουν 
εν ισχύ Απόφαση Έγκρισης Περιβαλλοντικών Όρων 
(Α.Ε.Π.Ο.) ή για επέκταση ή τροποποίηση κτηνοτροφικών 
εγκαταστάσεων του πεδίου εφαρμογής της παρούσας 
με εν ισχύ Α.Ε.Π.Ο., δύναται να υποβάλλεται η εν ισχύ 
Α.Ε.Π.Ο. 

3. Σε περίπτωση που κάποιο από τα παραπάνω δικαιο- 
λογητικά περιλαμβάνεται στο φάκελο που υποβάλλεται 
για την χορήγηση της «άδειας εγκατάστασης» ή της 
«άδειας προέγκρισης εγκατάστασης», τότε δεν απαι¬ 
τείται να συνυποβληθεί με τη δήλωση υπαγωγής του 
έργου σε Π.Π.Δ. 

Άρθρο 5 

Χρονική διάρκεια ισχύος 

1. Η υπαγωγή σε Π.Π.Δ. για τις κτηνοτροφικές εγκα¬ 
ταστάσεις που εμπίπτουν στο πεδίο εφαρμογής της 
παρούσας απόφασης παραμένει σε ισχύ εφόσον δεν 
επέρχεται μεταβολή σε κάποια από τα πεδία Α.3.2 και 
Α.4 της δήλωσης του Παραρτήματος Α. 

2. Η υπαγωγή σε Π.Π.Δ. έχει τη χρονική ισχύ της άδειας 
εγκατάστασης που χορηγείται κατά τις κείμενες δια¬ 
τάξεις του Ν. 4056/2012 (Α' 52), όπως ισχύει και τροπο¬ 
ποιείται αυτοδίκαια εφόσον τροποποιείται το άρθρο 6 
της παρούσας. 

3. Σε περίπτωση που από την τροποποίηση ή επέκτα¬ 
ση κτηνοτροφικής μονάδας, αυτή κατατάσσεται πλέον 
στην Κατηγορία Α1 ή Α2 σύμφωνα με τα οριζόμενα 
στην Υ.Α. 1958/2012 (Β' 21), όπως εκάστοτε ισχύει, ακο¬ 
λουθούνται οι αντίστοιχες διαδικασίες περιβαλλοντικής 
αδειοδότησης που ορίζονται στον Ν. 4014/2011 (Α' 209), 
όπως εκάστοτε ισχύει. 

Άρθρο 6 

Πρότυπες Περιβαλλοντικές Δεσμεύσεις 

1. Στο Παράρτημα Β, το οποίο προσαρτάται στην πα¬ 
ρούσα απόφαση και αποτελεί αναπόσπαστο μέρος αυ¬ 
τής, περιλαμβάνονται όλες οι Π.Π.Δ. που εφαρμόζονται 
κατά περίπτωση στις κτηνοτροφικές εγκαταστάσεις 
που εμπίπτουν στο πεδίο εφαρμογής της παρούσας. 
Ειδικότερα, και ανάλογα με το είδος της κτηνοτροφικής 
εγκατάστασης και τα χαρακτηριστικά της, όπως αυτά 
δηλώνονται στη δήλωση υπαγωγής του Παραρτήμα¬ 
τος Α, οι Π.Π.Δ. για κάθε κτηνοτροφική εγκατάσταση 
καθορίζονται από τον πίνακα του Παραρτήματος Γ το 
οποίο προσαρτάται στην παρούσα απόφαση και απο¬ 
τελεί αναπόσπαστο μέρος αυτής. 

2. Ο φορέας της κτηνοτροφικής εγκατάστασης υπο- 
χρεούται να τηρεί τις Π.Π.Δ. στις οποίες έχει υπαχθεί. Σε 
κάθε περίπτωση, ο φορέας της κτηνοτροφικής εγκατά¬ 
στασης οφείλει να τηρεί το σύνολο της περιβαλλοντικής 
νομοθεσίας. 

Αρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τροπο¬ 
ποίηση Α.Ε.Π.Ο. που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατικές 
διατάξεις της παραγράφου 3 του άρθρου 30 του Ν. 
4014/2011 (Α' 209) για την περιβαλλοντική αδειοδότη- 
ση κτηνοτροφικών εγκαταστάσεων που εμπίπτουν στο 
πεδίο εφαρμογής της παρούσας απόφασης, ολοκληρώ¬ 
νονται ως προς την αξιολόγησή τους και εκδίδονται 
αντίστοιχα οι Α.Ε.Π.Ο. και οι αποφάσεις ανανέωσης ή 
τροποποίησης Α.Ε.Π.Ο., σύμφωνα με τις προϊσχύουσες 


διατάξεις, εκτός εάν ο φορέας του έργου ή της δρα¬ 
στηριότητας ζητήσει την υπαγωγή του στις διατάξεις 
της παρούσας απόφασης. 

2/Εργα και δραστηριότητες που εμπίπτουν στο πε¬ 
δίο εφαρμογής της παρούσας απόφασης και διαθέτουν 
Α.Ε.Π.Ο., υπάγονται σε Π.Π.Δ. σύμφωνα με τα προβλεπό- 
μενα στην παρούσα απόφαση με δήλωση υπαγωγής που 
υποβάλλεται τουλάχιστον ένα μήνα πριν τη λήξη της 
Α.Ε.Π.Ο. Σε περιπτώσεις που κατά τη διάρκεια ισχύος 
της Α.Ε.Π.Ο. πρόκειται να υλοποιηθούν εργασίες επέ¬ 
κτασης, εκσυγχρονισμού ή τροποποίησης της κτηνο- 
τροφικής εγκατάστασης, η υπαγωγή σε Π.Π.Δ. γίνεται 
σύμφωνα με τις διατάξεις της παρούσας απόφασης και 
ανεξαρτήτως του χρόνου λήξης της Α.Ε.Π.Ο. 

ΠΑΡΑΡΤΗΜΑ Α 


ΔΗΛΩΣΗ ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

Α. ΓΕΝΙΚΕΣ ΠΛΗΡΟΦΟΡΙΕΣ / ΧΑΡΑΚΤΗΡΙΣΤΙΚΑ ΕΡΓΟΥ 

& ΠΕΡΙΟΧΗΣ ΤΟΥ 

Α. 1: Στοιχεία του φορέα της κτηνοτροφικής εγκατάστασης 

Επωνυμία: 


Διεύθυνση έδρας: 


Τ ηλέφωνο/β-ιπαίΊ/ΐαχ: 


Υπεύθυνος επικοινωνίας: 


Α.2.: Λόγος κατάθεσης Δήλωσης Υπαγωγής σε ΠΠΔ 

Α.2.1, Νέο έργο 

□ 

Α.2.2. Εκσυγχρονισμός ή επέκταση ή τροποποίηση 
υφιστάμενου έργου 

□ 

Α.2.3. Υφιστάμενο έργο χωρίς επέκταση ή 
τροποποίηση 

□ 

Α.3.: Στοιχεία της κτηνοτροφικής εγκατάστασης 

Α.3.1. Περιοχή της κτηνοτροφικής εγκατάστασης 

0έση-Περιοχή: (π.χ. τοπικό τοπωνύμιο) 


Δήμος/οι: 


Περιφερειακή/ες Ενότητα/ες; 


Περιφέρεια/ες: 


Συντεταγμένες Έργου* (χ,γ) στο Εθνικό σύστημα 
συντεταγμένων ΕΓΣΑ '87: 

(*): δίνονται κεντροβαρικά οι συντεταγμένες της έκτασης της 
κτηνοτροφικής εγκατάστασης 

X 

γ 1 

Α.3.2. Είδος & μέγεθος της κτπνοτροφικής εγκατάστασης. 

Είδος κτπνοτροφικής 

εγκατάστασης 

Στην παρούσα 

στήλη, σημειώνεται 
το είδος της 
κτηνοτροφικής 

εγκατάστασης 

Δυναμικότητα” 

(*)'. Για περιπτώσεις μονάδων που πρόκειται να 
επεκταθούν, σημειώνεται η τελική δυναμικότητα 

Εγκατάσταση εκτροφής κοτόπουλων πάχυνσης 

□ 

Θέσεις πάχυνσης: . 

Εγκατάσταση εκτροφής ωοτόκων ορνίθων 

□ 

Θέσεις ωοτόκων ορνίθων: . 

Εγκατάσταση εκτροφής χοίρων πάχυνσης 
(άνω των 30 (< 9 ) 

□ 

Θέσεις χοίρων πάχυνσης: . 

Εγκατάσταση εκτροφής χοιρομητέρων (με τα 
παράγωγα τους μέχρι βάρους 30 Κ 9 ) 

□ 

Θέσεις χοιρομητέρων: . 

Εγκατάσταση εκτροφής άλλων πτηνών (χήνες, 
Ινδιάνοι, ορτύκια, πέρδικες, στρουθοκάμηλοι, 
φασιανοί κ.λπ.) 

□ 

Ισοδύναμα ζώα:. 

(1 ισοδύναμο ζώο = 100 πάπιες ή 100 Ινδιάνοι, ή 3.000 ορτύκια, 
ή 1.000 πέρδικες, ή 40 στρουθοκάμηλοι ανεξαρτήτως ηλικίας, ή 
250 φασιανοί) 

Εγκατάσταση εκτροφής κουνελιών 

□ 

Αριθμός κονικλομητέρων με τα παράγωγα τους:. 

Εγκατάσταση εκτροφής αιγοπροβάτων. 

□ 

Αριθμός Αιγοπροβάτων: . 

Εγκατάσταση εκτροφής βοοειδών (μοσχάρια 
πάχυνσης, αγελάδες κ.λπ.) 

□ 

Ισοδύναμα ζώα:. 

(1 ισοδύναμο ζώο = 2 μοσχάρια πάχυνσης, ή 1 αγελάδα 
γαλακτοπαραγωγής, ή 2 αγελάδες ελεύθερης βοσκής) 




Εγκατάσταση εκτροφής άλλων ζώων 
(ιπποειδή, μινκ, αλεπούδες, σκύλοι κ.λπ.) 

□ 

(1 ισοδύναμο ζώο = 1 ίππος, ή 50 ενήλικα μινκ, ή 15 αλεπούδες, 
ή 15 σκύλοι ανεξαρτήτου ηλικίας) 

Εκτροφή σαλιγκαριών 

□ 


Μικτή μονάδα 

□ 

Ισοδύναμα ζώα (ως άθροισμα των επιμέρους ισοδυνάμων των 
εκτρεφόμενων ειδών):. 

Εκκολατττήριο 

□ 

Α.3.3. Η κτηνοτροιρική εγκατάσταση με βάση το 

είδος των κτιρίων της (άρθρο 2 του ν. 

4056/2012) υπάγεται στην: 

Κατηγορία πρώτη: Π 

Κατηγορία δεύτερη: Π 

Κατηγορία τρίτη: Π 

Α.4. Στοιχεία της περιοχής της κτηνοτροφικής εγκατάστασης 

Α.4.1 

Εντός περιοχής του Δικτύου 
ΝαΤυΓα 2000: 

ΝΑΙ □ 

ΟΧΙ □ 

Εάν ναι, σημειώστε το όνομα και τον κωδικό της περιοχής ΝαΙιίΓα 2000: 

Όνομα: 

Κωδικός: 

Α.4.2 

Η έκταση της κτηνοτροφικής 
εγκατάστασης ή τμήμα αυτής 
βρίσκεται σε περιοχή που 
εμπίπτει στις διατάξεις της 
δασικής νομοθεσίας; 

ΝΑΙ □ 

ΟΧΙ □ 

Α.4.3 

Η έκταση της κτηνοτροφικής 
εγκατάστασης ή τμήμα αυτής 
βρίσκεται σε περιοχή που 
εμπίπτει στις διατάξεις του 
Ν.3028/2002 (§ΕΚ Α' 153); 

ΝΑΙ □ 

ΟΧΙ □ 

Α.4.4 

Η έκταση της κτηνοτροφικής 
εγκατάστασης εμπίπτει σε 
περιοχή για την οποία 
προκύπτουν δεσμεύσεις από τον 
χωρικό σχεδίασμά; 

ΝΑΙ □ 

ΟΧΙ □ 


Βάσει των παραπάνω η κτηνοτροιρική εγκατάσταση κατατάσσεται στην Β 
κατηγορία έργων και δραστηριοτήτων της 7 Πζ ομάδας της ΥΑ 1958/12 

Β. ΕΠΙΣΥΝΑΠΤΟΜΕΝΑ ΔΙΚΑΙΟΛΟΓΗΤΙΚΑ* 

(*)'· Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 της 
παρούσας απόφασης 

Βεβαίωση της Υπηρεσίας Δόμησης περί υπαγωγής ή μη της έκτασης της 
κτηνοτροφικής εγκατάστασης σε συγκεκριμένες δεσμεύσεις του χωρικού σχεδιασμού 

ΤΤράξη χαρακτηρισμού της έκτασης (καθώς Και την τελεσιδικία της) σύμφωνα με τις 
διατάξεις του ν. 998/79, όπως ισχύει, εφόσον δεν υφίσταται στην περιοχή □ 

κυρωμένος δασικός χάρτης ή απόσπασμα του εν λόγω κυρωμένου δασικού χάρτη 

Εγκρίσεις από τις αρμόδιες αρχαιολογικές Υπηρεσίες, για έργα που εμπίπτουν στις 
διατάξεις του Ν. 3028/2002 (ΦΕΚ Α' 153)* 

Απόφαση Έγκρισης Περιβαλλοντικών όρων* (εάν υπάρχει) □ 

Απόφαση του Περιφερειάρχη*, με τυχόν πρόσθετους όρους σύμφωνα με τα 
οριζόμενα στη παράγραφο 3 του άρθρου 10 του Ν. 4014/2011 (ΦΕΚ Α' 209), για 
κτηνοτροφικές εγκαταστάσεις που χωροθετούνται σε περιοχές του Δικτύου ΝαΐυΓα 
2000. 

Αλλο (περιγράψτε) . □ 


Ημερομηνία: ... / ... / ... 

Ο φορέας του έργου ή ή Ο Μελετητής 

δραστηριότητας 


Υπογραφή & Σφραγίδα 


Υπογραφή <& Σφραγίδα 

ΠΑΡΑΡΤΗΜΑ Β 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

Α. Γενικές Δεσμεύσεις 

Α.1. Ο φορέας της κτηνοτροφικής εγκατάστασης φέρει 
ακέραια την ευθύνη για την τήρηση των Πρότυπων Πε¬ 
ριβαλλοντικών Δεσμεύσεων (Π.Π.Δ.) έστω και αν μέρος 
ή το σύνολο των εργασιών κατασκευής ή λειτουργίας 
πραγματοποιούνται από τρίτους. 

Α.2. Για οποιαδήποτε τυχόν άλλη δραστηριότητα ή 
εγκατάσταση εντός του γηπέδου της κτηνοτροφικής 
εγκατάστασης, πρέπει προ της υλοποίησης και λειτουρ¬ 
γίας της να έχουν εξασφαλιστεί όλες οι προβλεπόμενες 
από την κείμενη νομοθεσία άδειες και εγκρίσεις. 

Α.3. Τυχόν τροποποίηση ή επέμβαση σε υφιστάμενο 
έργο υποδομής της περιοχής να γίνεται σε συνεργα¬ 
σία με τους αρμόδιους φορείς διαχείρισης του έργου 
υποδομής, ώστε να εξασφαλίζεται η απρόσκοπτη λει¬ 
τουργία του. 

Α.4. Να γίνει οριοθέτηση του χώρου της κτηνοτροφι¬ 
κής εγκατάστασης με κατάλληλη περίφραξη. 

Α.5. Για τυχόν φυτεύσεις των ακάλυπτων χώρων της 
κτηνοτροφικής εγκατάστασης να προτιμηθούν ενδη¬ 
μικά είδη που προσαρμόζονται στις εδαφοκλιματικές 
συνθήκες της περιοχής. 

Α.6. Να λαμβάνεται μέριμνα αντιπυρικής προστασίας, 
για την αντιμετώπιση τυχόν εκδηλώσεων πυρκαγιάς. 

Α.7. Απαγορεύεται η καύση πόσης φύσεως αποβλήτων 
και υλικών σε υπαίθριους χώρους. 

Α.8. Ο φορέας της κτηνοτροφικής εγκατάστασης υπο- 
χρεούταί: 

• να επιτρέπει την είσοδο σε κλιμάκια των αρμόδιων 
ελεγκτικών αρχών, 

• να διευκολύνει τον έλεγχο και να παρέχει όλα τα 
απαιτούμενα στοιχεία και πληροφορίες, 

• να συμμορφώνεται στις συστάσεις-υποδείξεις των 
αρμόδιων ελεγκτικών οργάνων. 

Α.9. Μετά την οριστική παύση της λειτουργίας της 
κτηνοτροφικής εγκατάστασης, να αποκατασταθεί ο χώ¬ 
ρος εγκατάστασής της. Η διαχείριση υλικών και εξο¬ 
πλισμού που κατά την οριστική παύση λειτουργίας της 
κτηνοτροφικής εγκατάστασης αποτελούν απόβλητα, να 
πραγματοποιηθεί σύμφωνα με τα οριζόμενα στις Κ.Υ.Α. 
50910/2727/2003 (ΦΕΚ Β' 1909), 13588/2006 (ΦΕΚ Β' 383) 
και 8668/2007 (ΦΕΚ Β'287), καθώς και στους νόμους 
2939/2001 (ΦΕΚ Α' 179) και 4042/2012 (ΦΕΚ Α' 24) όπως 
εκάστοτε ισχύουν. 

Β. Γ ενικές Δεσμεύσεις για την κατασκευαστική φάση 

Β.1. Κατά τη φάση των κατασκευαστικών εργασιών να 
λαμβάνονται όλα τα απαραίτητα μέτρα για την προστα¬ 
σία του περιβάλλοντος της περιοχής, με την αποφυγή 
ρύπανσης των επιφανειακών νερών και του περιβάλλο¬ 
ντος χερσαίου χώρου. 

Β.2. Η αφαιρούμενη φυτική γη να διαφυλαχτεί κατάλ¬ 
ληλα ώστε να χρησιμοποιηθεί κατάλληλα στις εργασίες 
αποκατάστασης και διαμόρφωσης του περιβάλλοντος 
χώρου της κτηνοτροφικής εγκατάστασης. 

Β.3. Απαγορεύεται η απόρριψη των προϊόντων εκ- 
σκαφών/διαμορφώσεων σε ρέματα, δασικές εκτάσεις 
και σε οποιοδήποτε άλλο ευαίσθητο οικοσύστημα της 
περιοχής. 

Β.4. Να γίνει περιορισμός των τσιμεντοκαλύψεων του 
εδάφους στις απολύτως απαραίτητες και η αποψίλωση 
βλάστησης να περιοριστεί στον ελάχιστο απαιτούμενο 


βαθμό και αποκλειστικά για τις ανάγκες κατασκευής 
του έργου. 

Β.5. Εφόσον για τις κατασκευές απαιτηθούν αδρανή 
υλικά να εξασφαλίζονται αυτά από νομίμως λειτουρ¬ 
γούσες εγκαταστάσεις παραγωγής αδρανών υλικών. 

Β.6. Κατά την διάρκεια των κατασκευαστικών εργα¬ 
σιών, απαγορεύεται η οποιαδήποτε επί του χώρου του 
εργοταξίου εργασία συντήρησης του μηχανολογικού 
εξοπλισμού (εργοταξιακά οχήματα και μηχανήματα 
έργου, οχήματα μεταφοράς προσωπικού και υλικών) 
που θα χρησιμοποιηθεί στην κατασκευή του έργου. Οι 
εργασίες αυτές, εφόσον απαιτηθούν, να πραγματοποι¬ 
ούνται στις εγκαταστάσεις κατάλληλα αδειοδοτημένων 
επιχειρήσεων. 

Β.7. Γ ια τη μείωση των αιωρούμενων σωματιδίων λόγω 
των εργασιών, να τηρούνται τα ακόλουθα: 

• Οι σωροί τυχόν προϊόντων εκσκαφής και τυχόν 
αποθηκευμένων αδρανών (εφόσον για τις κατασκευές 
απαιτηθούν αδρανή) και γενικότερα οι χώροι του ερ¬ 
γοταξίου να διαβρέχονται περιοδικά, ιδιαίτερα κατά τις 
ξηρές περιόδους. 

• Τα φορτηγά μεταφοράς των αδρανών υλικών (εφό¬ 
σον για τις κατασκευές απαιτηθούν αδρανή) και των 
προϊόντων εκσκαφής να είναι καλυμμένα με κατάλληλα 
μέσα και να αποφεύγεται η υπερπλήρωσή τους. 

Β.8. Να λαμβάνονται όλα τα κατάλληλα μέτρα για 
τη μείωση στο ελάχιστο των ηχητικών εκπομπών και 
των δονήσεων. Τα μηχανήματα και οι συσκευές εργο¬ 
ταξίου που θα χρησιμοποιηθούν κατά την φάση της 
κατασκευής του έργου να φέρουν σήμανση ΟΕ, όπου 
να αναγράφεται η εγγυημένη στάθμη ηχητικής ισχύος, 
όπως προβλέπεται στην υπ’ αριθμ. 37393/2003 (ΦΕΚ 
Β' 1418) κοινή υπουργική απόφαση και στην υπ’ αριθμ. 
9272/2007 (ΦΕΚ Β'286) κοινή υπουργική απόφαση, όπως 
εκάστοτε ισχύουν. 

Β.9. Τα απόβλητα που θα προκύπτουν κατά τη φάση 
κατασκευής του έργου να συλλέγονται σε κατάλληλους 
χώρους εντός του εργοταξίου ή/και σε κατάλληλους 
περιέκτες. Ειδικότερα: 

• Να τοποθετηθούν στον χώρο του εργοταξίου κα¬ 
τάλληλοι κάδοι για την συλλογή των αστικού τύπου 
στερεών απορριμμάτων. 

• Η διαχείριση των μη επικίνδυνων στερεών αποβλή¬ 
των να πραγματοποιείται σύμφωνα με τα οριζόμενα 
στην ΚΥΑ 50910/2727/2003 (ΦΕΚ Β'1909) και στο Ν. 
4042/2012 (ΦΕΚ Α'24), όπως εκάστοτε ισχύουν. 

• Η διαχείριση των αποβλήτων που εμπίπτουν στις 
διατάξεις του Ν. 2939/2001 (ΦΕΚ Α'179) περί εναλλακτι¬ 
κής διαχείρισης αποβλήτων, όπως εκάστοτε ισχύει να 
πραγματοποιείται σύμφωνα με τις διατάξεις του νόμου 
αυτού και τις κανονιστικές πράξεις που έχουν εκδοθεί 
κατ’ εξουσιοδότηση του και σύμφωνα με τις απαιτήσεις 
και προδιαγραφές των αντίστοιχων εγκεκριμένων από 
το ΥΠΕΚΑ συστημάτων εναλλακτικής διαχείρισης. 

• Η διαχείριση των επικίνδυνων αποβλήτων να διεξά¬ 
γεται σύμφωνα με τις διατάξεις της κείμενης νομοθεσί¬ 
ας. Ειδικότερα, τα επικίνδυνα απόβλητα να συλλέγονται 
σε κατάλληλα στεγανά δοχεία και να παραδίδονται 
σε αδειοδοτημένες εταιρείες συλλογής και μεταφοράς 
επικίνδυνων αποβλήτων. 

Β.10. Αμέσως μετά το πέρας των κατασκευαστικών 
εργασιών, να απομακρυνθούν οι τυχόν εργοταξιακές 
εγκαταστάσεις, τα μηχανήματα που χρησιμοποιήθηκαν 

και τα πάσης φύσεως πλεονάζοντα υλικά και να γίνει 
πλήρης αποκατάσταση, όλων των χώρων επέμβασης. 

Γ. Γενικές Δεσμεύσεις για τη φάση λειτουργίας 

Γ.1. Κατά τη φάση λειτουργίας της κτηνοτροφικής 
εγκατάστασης να λαμβάνονται όλα τα απαραίτητα 
μέτρα για την προστασία του περιβάλλοντος της πε¬ 
ριοχής, με την αποφυγή ρύπανσης των επιφανειακών 
νερών, του περιβάλλοντος χερσαίου χώρου και της 
ατμόσφαιρας. 

Γ.2. Απαγορεύεται η χρήση των ακάλυπτων χώρων της 
κτηνοτροφικής εγκατάστασης για πάσης φύσεως άλλες 
εργασίες, για την αποθήκευση πρώτων υλών, προϊόντων 
και μηχανημάτων χωρίς άδεια. 

Γ.3. Οι ακάλυπτοι χώροι της κτηνοτροφικής εγκατά¬ 
στασης να διατηρούνται καθαροί και απαλλαγμένοι από 
διάσπαρτα απόβλητα (στερεά ή υγρά) και υλικά. 

Γ.4. Για τον περιορισμό των δυσάρεστων οσμών που 
προέρχονται από την κτηνοτροφική εγκατάσταση θα 
πρέπει να τηρούνται τα παρακάτω: 

• τακτικός και επιμελής καθαρισμός των χώρων και 
του εξοπλισμού της (πλύσιμο, απολύμανση), 

• κατάλληλος φυσικός ή/και μηχανικός αερισμός των 
χώρων εκτροφής ζώων, σταβλισμού, κ.λπ. 

Γ.5. Η υδροδότηση της κτηνοτροφικής εγκατάστα¬ 
σης να γίνεται από νόμιμα αδειοδοτημένο φορέα. Σε 
περίπτωση υδροδότησης από γεώτρηση, ο φορέας του 
έργου να εφοδιαστεί με όλες τις απαιτούμενες άδειες 
και εγκρίσεις (άδεια χρήσης νερού, κ.λπ.). 

Γ.6. Η διαχείριση των στερεών και υγρών αποβλήτων 
της παραγωγικής διαδικασίας να γίνεται έτσι ώστε 
να εξασφαλίζεται η προστασία των επιφανειακών 
και υπόγειων υδάτων από νιτρορύπανση, σύμφωνα με 
την Οδηγία 91/676/ΕΟΚ περί «προστασίας των νερών 
από τη νιτρορύπανση γεωργικής προέλευσης», όπως 
αυτή ενσωματώθηκε στην Εθνική Νομοθεσία με την 
ΚΥΑ 161690/1335/1997 (ΦΕΚ Β' 519), όπως ισχύει και τα 
προβλεπόμενα στις ΚΥΑ 19562/1906/99 (ΦΕΚ Β' 1575), 
ΚΥΑ 20419/2522/2001 (ΦΕΚ Β' 1212), ΚΥΑ 106253/08.11.2010 
(ΦΕΚ Β' 1843), ΚΥΑ 190126/17.04.2013 (ΦΕΚ Β'983 ) και ΥΑ 
85167/820/20-3-2000 (ΦΕΚ Β' 477). 

Γ.7. Να εφαρμόζονται οι διατάξεις των κωδίκων ορθής 
γεωργικής πρακτικής σύμφωνα με τα προβλεπόμενα 
στην ΥΑ 85167/820/20.03.2000 (ΦΕΚ Β'477) και στην 
ΚΥΑ 125347/268/20.1.2004 (ΦΕΚ Β' 142), σε ότι αφορά τη 
διαχείριση των υγρών αποβλήτων της παραγωγικής 
διαδικασίας. Ειδικότερα: 

• η διαχείριση των αποβλήτων πρέπει να εξασφαλίζει 
την αποφυγή ρύπανσης των νερών από νιτρικά, σύμ¬ 
φωνα με την Οδηγία 91/676/ΕΟΚ περί «προστασίας των 
νερών από τη νιτρορύπανση γεωργικής προέλευσης». 

• να αποφεύγεται η προσθήκη νερού στα μη υγρά 
απόβλητα, δεδομένου ότι ο χειρισμός των αποβλήτων 
είναι ευκολότερος στα στερεά απόβλητα παρά στα 
υγρά. Για τον ίδιο επίσης λόγο, πρέπει να αποφεύγεται 
η αποστράγγιση του νερού της βροχής (από στέγες, 
προαύλια κ.λπ.) στις δεξαμενές αποβλήτων. 

• σε περίπτωση που στην κτηνοτροφική εγκατάστα¬ 
ση δεν παράγονται υγρά ζωικά απόβλητα, αλλά υγρά 
απόβλητα τα οποία είναι σχετικά καθαρά (υγρά πλύ- 
σεως κ.λπ.), αυτά να συλλέγονται και να διαχειρίζονται 
μαζί με τα λοιπά αστικής φύσεως υγρά απόβλητα της 
εγκατάστασης. 

Γ.8. Για την ασφαλή διάθεση των επεξεργασμένων 
αποβλήτων να ισχύουν τα ακόλουθα: 


• όταν πραγματοποιείται σε εδάφη με κλίση, να γίνε¬ 
ται σε τέτοια ποσότητα και με τέτοια μέθοδο που να 
αποκλείεται η απορροή. 

• να μη διατίθενται στο έδαφος, κατά την περίοδο 
των βροχοπτώσεων και ειδικά όταν αυτό βρίσκεται σε 
κατάσταση υδατοκορεσμού ή όταν είναι παγωμένο. 

• η διάθεση σε καλλιέργειες να γίνεται όταν τα φυτά 
βρίσκονται στο κατάλληλο βλαστικό στάδιο (την περί¬ 
οδο εφαρμογής των χημικών λιπασμάτων). 

• η θέση διάθεσης των αποβλήτων να απέχει του¬ 
λάχιστον 50 μέτρα από επιφανειακά νερά και με τις 
προϋποθέσεις ότι έχουν ληφθεί μέτρα για την πρόληψη 
της επιφανειακής απορροής και τη διαφυγή σε υπόγεια 
νερά, εκτός αν άλλως ορίζεται από άλλες αυστηρότερες 
κείμενες διατάξεις. 

Γ.9. Για τον παραγόμενο θόρυβο κατά τη διάρκεια 
λειτουργίας της κτηνοτροφικής εγκατάστασης ισχύουν: 

• τα όρια που αναφέρονται στο Π.Δ. 1180/81 (ΦΕΚ 
293/Α/81) για τις σταθερές μηχανολογικές εγκαταστά¬ 
σεις. 

• τα αναφερόμενα στην υπ’ αριθ. 13568/724/06 υπουρ¬ 
γική απόφαση (ΦΕΚ 384/Β/06) «περί μέτρων, όρων και 
μεθόδων για αξιολόγηση θορύβου στο περιβάλλον σε 
συμμόρφωση προς την Οδηγία 2002/49/ΕΚ.» 

Γ.10. Τα μηχανήματα που χρησιμοποιούνται στην κτη¬ 
νοτροφική εγκατάσταση και που κατά τη λειτουργία 
τους ενδέχεται να προκαλέσουν δονήσεις, να εδράζο¬ 
νται σε κατάλληλη αντικραδασμική βάση. 

Γ.11. Τυχόν μηχανήματα που χρησιμοποιούνται σε εξω¬ 
τερικούς χώρους της κτηνοτροφικής εγκατάστασης (π.χ. 
μηχανήματα για την συντήρηση φυτών και πρασίνου) 
να φέρουν τη σήμανση ΟΕ, όπου να αναγράφεται η 
εγγυημένη στάθμη ηχητικής ισχύος. 

Γ.12. Από τη λειτουργία της κτηνοτροφικής εγκατά¬ 
στασης να μην προκαλείται επιβάρυνση της ποιότητας 
της ατμόσφαιρας όπως καθορίζεται σύμφωνα με τις 
οριακές τιμές που δίνονται στις κ.υ.α. Η.Π. 14122/549/ 
Ε103/2011 (ΦΕΚ Β' 488) και Η.Π. 22306/1075/Ε103/2007 
(ΦΕΚ Β' 920), όπως εκάστοτε ισχύουν. 

Γ.13. Η λειτουργία των λεβήτων παραγωγής ζεστού 
νερού και θέρμανσης (εφόσον υπάρχουν) να είναι σύμ¬ 
φωνη με την υπ’ αριθ. 189533/2011 (ΦΕΚ Β' 2654) υπουρ¬ 
γική απόφαση, όπως εκάστοτε ισχύει. Η συντήρηση των 
εγκαταστάσεων του συστήματος να γίνεται σε τακτά 
χρονικά διαστήματα (π.χ. άπαξ ετησίως για τις εγκατα¬ 
στάσεις παραγωγής ζεστού νερού) και να λαμβάνεται 
φύλλο συντήρησης. 

Γ.14. Εάν υπάρχουν δεξαμενές υγρών καυσίμων, να 
είναι εγκατεστημένες εντός κατάλληλων λεκανών 
ασφαλείας, ώστε σε περίπτωση σταδιακής διαρροής 
ή ολικής διάρρηξης των τοιχωμάτων των δεξαμενών, 
τα υγρά καύσιμα να συγκρατηθούν εντός των λεκανών 
και να μη διαφύγουν. 

Γ.15. Τυχόν εγκαταστάσεις υγραερίου θα πρέπει να 
πληρούν της προδιαγραφές που καθορίζονται από την 
υπ’ αριθ. Δ3/14858/1.7.1993 κοινή υπουργική απόφαση 
(ΦΕΚ Β'477), όπως ισχύει. 

Γ.16. Η επεξεργασία και διαχείριση των αστικής φύ¬ 
σεως υγρών αποβλήτων (όσων δηλ. δεν προέρχονται 
από την παραγωγική διαδικασία) να γίνεται με έναν από 
τους ακόλουθους τρόπους: ί) να διατίθενται σε σύστημα 
σηπτικής απορροφητικής δεξαμενής ϋ) να διατίθενται 
σε χημική τουαλέτα Νί) να διατίθενται σε σηπτική δεξα- 

μενή ίν) να διατίθενται σε εγκατάσταση επεξεργασίας 
υγρών αποβλήτων. 

Γ.17. Να εφαρμόζονται οι διατάξεις των κωδίκων ορθής 
γεωργικής πρακτικής σύμφωνα με τα προβλεπόμενα 
στην υπ’ αριθ. 85167/820/20.03.2000 υπουργική απόφα¬ 
ση (ΦΕΚ Β'477) και στην υπ’ αριθ. 125347/268/20.1.2004 
κοινή υπουργική απόφαση (ΦΕΚ Β' 142), σε ότι αφορά 
στη διαχείριση των στερεών αποβλήτων της παραγω¬ 
γικής διαδικασίας και εφόσον αυτά δεν διατίθενται σε 
άλλον φορέα. Ειδικότερα: ί) τα στερεά απόβλητα να 
συγκεντρώνονται σε στεγανοποιημένη επιφάνεια (κο¬ 
προσωρό) με κανάλι συλλογής των υγρών στράγγισης 
και εφοδιασμένη με προστατευτικό τοιχείο κατά τις δυο 
ή τρεις πλευρές της ύψους μέχρι 1,5 μ. και προστατευ- 
μένη από τη βροχή, ϋ) Η στεγανοποιημένη επιφάνεια να 
έχει κλίση 3-6% προς το κανάλι συλλογής των υγρών 
στράγγισης και ϋί) Η στεγανοποιημένη επιφάνεια να έχει 
κατάλληλο εμβαδό για τη συγκέντρωση όλων των στε¬ 
ρεών αποβλήτων μέχρι την ολοκλήρωση της ζύμωσης. 

Γ.18. Τα αστικά απορρίμματα που θα προκύπτουν 
από τη λειτουργία της κτηνοτροφικής εγκατάστασης 
να αποθηκεύονται με υγειονομικά αποδεκτό τρόπο σε 
κάδους απορριμμάτων που θα διατηρούνται σε άρι- 
στη κατάσταση με τακτικό πλύσιμο και απολύμανση. 
Η συλλογή των αστικών απορριμμάτων να γίνεται είτε 
από τον οικείο Δήμο είτε από αδειοδοτημένη εταιρεία 
για την συλλογή και μεταφορά αποβλήτων, σύμφω¬ 
να με τα προβλεπόμενα στις κείμενες διατάξεις (ΚΥΑ 
50910/2727/2003, Ν. 4042/2012, κ.λπ.). 

Γ.19. Τα απορρίμματα τυχόν καλλιέργειας, πλαστικά 
κάλυψης, υλικά συσκευασίας, λιπασμάτων και φυτο¬ 
φαρμάκων, παλιά μη χρησιμοποιήσιμα υλικά άρδευσης 
ή τμήματα γεωργικών μηχανημάτων δεν πρέπει να 
εγκαταλείπονται στο χώρο ή τους κοινόχρηστους χώ¬ 
ρους αλλά πρέπει να συλλέγονται και να διατίθενται σε 
αδειοδοτημένες εταιρείες ή συλλέκτες τέτοιων υλικών. 

Γ.20. Τα υπόλοιπα ρεύματα αποβλήτων που εμπίπτουν 
στην εναλλακτική διαχείριση (λιπαντικά έλαια, συσσω¬ 
ρευτές, ηλεκτρικές στήλες, απόβλητα ηλεκτρικού και 
ηλεκτρονικού εξοπλισμού συμπεριλαμβανομένων των 
λαμπτήρων, ελαστικά, οχήματα τέλους κύκλου ζωής) να 
συλλέγονται και να παραδίδονται σε αδειοδοτημένους 
συλλέκτες ή σε εγκεκριμένα συστήματα εναλλακτικής 
διαχείρισης, σύμφωνα με το Ν. 2939/2001 (ΦΕΚ Α' 179) 
και τις κανονιστικές πράξεις που έχουν εκδοθεί κατ’ 
εξουσιοδότησή του. 

Γ.21. Εάν τα ζωικά απόβλητα διαχειρίζονται με τη μέ¬ 
θοδο της ξηράς στρωμνής, αυτή θα πρέπει να έχει ικανό 
πάχος ώστε να απορροφά πλήρως τα υγρά απόβλητα. 

Γ.22. Η απομάκρυνση της κόπρου από τους χώρους 
σταυλισμού, να γίνεται με μηχανικά μέσα, χωρίς τη χρή¬ 
ση νερού, ώστε να μην δημιουργούνται επιπλέον υγρά 
απόβλητα και να μην αυξάνεται το ποσοστό υγρασίας 
των στερεών αποβλήτων της κοπροσωρού. 

Γ.23. Η παραγόμενη κόπρος να παραδίδεται σε ει¬ 
δικά αδειοδοτημένη εταιρεία για αυτό το σκοπό ή να 
διαχειρίζεται με σκοπό τη λιπασματοποίησή της και 
τη διάθεσή της ως λίπασμα σε γεωργικές εκτάσεις - 
καλλιέργειες ή για παραγωγή βιοαερίου. 

Γ.24. Να τηρούνται τα όρια ασφαλείας, όσον αφορά 
στην υδραυλική και οργανική φόρτιση του εδάφους, 
καθώς και τα όρια ασφαλείας όσον αφορά στη φόρτιση 
του εδάφους με αιωρούμενα στερεά (Τ8δ), άζωτο (Ν), 


φώσφορο (Ρ), κ.τ.λ., ανάλογα με το είδος του εδάφους 
και του αντικειμενικού στόχου διάθεσης (επιφανειακή 
απορροή, άρδευση ταχύρυθμη άρδευση, απορρόφηση, 
διείσδυση, κ.τ.λ.). 

Γ.25. Απαγορεύεται η απόρριψη ζωικών υποπροϊόντων 
συμπεριλαμβανομένων και των νεκρών ζώων στο πε¬ 
ριβάλλον. 

Γ.26. Να εφαρμόζεται η εκάστοτε ισχύουσα κοινοτική 
και εθνική κτηνιατρική νομοθεσία για τα κτηνιατρικά φαρ¬ 
μακευτικά προϊόντα, την υγεία και την προστασία των 
ζώων, την υγειονομική πιστοποίηση των ζώων και των 
τροφίμων, τη σήμανση των ζώων, την υγιεινή και ασφάλεια 
των τροφίμων και τη διαχείριση των ζωικών υποπροϊόντων 
συμπεριλαμβανομένων και των νεκρών ζώων. 

Δ. Ειδικές Δεσμεύσεις ανάλογα με περιοχή έργου 

Δ.Ι: Δεσμεύσεις που εφαρμόζονται στην περίπτωση 
κτηνοτροφικής εγκατάστασης εντός εκτάσεων που 
εμπίπτουν στις διατάξεις της δασικής νομοθεσίας: 

Δ.1.1. Η κατασκευή και λειτουργία της κτηνοτροφικής 
εγκατάστασης να γίνεται με τέτοιο τρόπο ώστε να εξα¬ 
σφαλίζεται η μικρότερη δυνατή επέμβαση στις δασικές 
εκτάσεις εντός των οποίων εγκαθίσταται αυτή. 

Δ.Ι.2. Η υλοτόμηση δασικών δέντρων και θάμνων κα¬ 
θώς και η διάθεση των υλικών που θα προκύψουν να 
γίνει σύμφωνα με τις διατάξεις της κείμενης δασικής 
νομοθεσίας και τις υποδείξεις της αρμόδιας οικείας 
Δασικής Υπηρεσίας. 

Δ.ΙΙ. Δεσμεύσεις που εφαρμόζονται στην περίπτωση 
κτηνοτροφικής εγκατάστασης εντός εκτάσεων που 
εμπίπτουν στις διατάξεις του Ν. 3028/2002 (ΦΕΚ Α'153): 

Δ.ΙΙ.1. Ο φορέας της κτηνοτροφικής εγκατάστασης 
οφείλει να ακολουθήσει τις διαδικασίες που καθορίζο¬ 
νται στο Ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς» (ΦΕΚ 
ΑΊ53) όπως εκάστοτε ισχύει. 

Δ.ΙΙ.2. Ο φορέας της κτηνοτροφικής εγκατάστασης, 
οφείλει πριν την έναρξη των πάσης φύσεως εκσκαφικών 
εργασιών να ειδοποιήσει εγκαίρως και εγγράφως τις 
αρμόδιες Αρχαιολογικές Υπηρεσίες, ώστε να παραστεί 
εκπρόσωπος τους και να τις επιβλέψει. 

Δ.ΙΙ.3. Σε περίπτωση που κατά τη διάρκεια των εκσκα¬ 
φικών εργασιών αποκαλυφθούν οποιουδήποτε είδους 
αρχαία, να διακοπούν αμέσως αυτές και να ακολουθήσει 
ανασκαφική έρευνα, τη συνολική δαπάνη της οποίας 
(πρόσληψη εξειδικευμένου προσωπικού, καταγραφή, 
συντήρηση, σχεδιαστική και φωτογραφική τεκμηρίωση 
των ευρημάτων, κλπ) θα αναλάβει ο φορέας της κτη¬ 
νοτροφικής εγκατάστασης. Από τα αποτελέσματα της 
έρευνας αυτής, θα κριθεί η συνέχιση των εργασιών, 
σύμφωνα με τις διατάξεις του Ν. 3028/02, κατόπιν γνω¬ 
μοδότησης των αρμοδίων οργάνων του Υπ. Παιδείας, 
Θρησκευμάτων, Πολιτισμού & Αθλητισμού. 

Δ.ΙΙ.4. Να τηρούνται οι τυχόν πρόσθετοι στις παρούσες 
ΠΠΔ όροι που θα επιβληθούν από τις αρμόδιες Αρχαι¬ 
ολογικές Υπηρεσίες. 

Δ.ΙΙΙ. Δεσμεύσεις που εφαρμόζονται στην περίπτωση 
κτηνοτροφικής εγκατάστασης εντός περιοχής του Δι¬ 
κτύου ΝαΙυΓα 2000. 

Δ.ΙΙΙ.1. Να τηρούνται οι τυχόν πρόσθετοι στις παρούσες 
ΠΠΔ όροι που επιβλήθηκαν με την απόφαση του Περι¬ 
φερειάρχη (σύμφωνα με την παράγραφο 3 του άρθρου 
10 του Ν. 4014/11), που αποτελεί αναπόσπαστο τμήμα 
των χορηγούμενων ΠΠΔ 

Ε. Ειδικές δεσμεύσεις ανάλογα με το είδος της κτη- 
νοτροφικής μονάδας 

Ε.1. Ειδικές δεσμεύσεις για αιγοπροβατοστάσια 

Ε.1.1. Η εκτροφή των αιγοπροβάτων να γίνεται γενι¬ 
κά σε στρωμνή και σπανιότερα σε σχαρωτό δάπεδο. 
Και στις δυο περιπτώσεις τα απόβλητα (στερεά) να 
παραμένουν στη στρωμνή ή κάτω από τη σχάρα αρκε¬ 
τό διάστημα, ώστε να ζυμωθούν και να διατεθούν σε 
καλλιεργητές. 

Ε.1.2. Σε καμία περίπτωση δεν πρέπει η συλλογή της 
κοπριάς να γίνεται σε υπόγεια κανάλια, γιατί η απομά¬ 
κρυνση της από αυτά προς τη δεξαμενή συλλογής, θα 
πρέπει να γίνεται με προσθήκη νερού. 

Ε.1.3. Στην περίπτωση που η κοπριά δεν διατίθεται 
για χώνευση σε άλλον φορέα, θα πρέπει να αποτίθεται 
σε σωρό (σύμφωνα με την δέσμευση Γ.17), έτσι ώστε 
να αποκλείεται η διήθηση νερών της βροχής από τον 
κοπροσωρό προς το έδαφος. 

Ε.1.4. Όταν στη μονάδα παράγονται και άλλα απόβλη¬ 
τα όπως υγρά πλύσεως αμελκτηρίου κλπ., που είναι 
σχετικά καθαρά, πρέπει να συλλέγονται ξεχωριστά και 
να διατίθενται μαζί με τα λοιπά αστικής φύσεως υγρά 
απόβλητα της κτηνοτροφικής εγκατάστασης. 

Ε.2. Ειδικές δεσμεύσεις για πτηνοτροφεία 

Ε.2.1. Τα απόβλητα των πτηνοτροφείων διακρίνονται 
σε στερεά και ημιστερεά, ανάλογα με τον τρόπο εκτρο¬ 
φής, σε στρωμνή ή σε κλουβιά αντίστοιχα. Στην πε¬ 
ρίπτωση εκτροφής πτηνών πάχυνσης η απομάκρυνση 
της στρωμνής να γίνεται κάθε 60 περίπου ημέρες. Στη 
συνέχεια να αποτίθεται σε σωρούς, μέχρι να ολοκλη¬ 
ρωθεί η ζύμωση (δέσμευση Γ.17). 

Ε.2.2. Στην εκτροφή ορνίθων αυγοπαραγωγής σε 
στρωμνή, αυτή να απομακρύνεται μετά το τέλος της 
εκτροφής, οπότε η ζύμωση να διαρκεί 12-15 μήνες και να 
μπορεί να διατεθεί απ' ευθείας σε καλλιεργητές. Όταν 
η εκτροφή γίνεται σε κλωβοστοιχίες χωρίς σύστημα 
αφύγρανσης, η κοπριά (ημιστερεή) να απομακρύνεται 
είτε καθημερινά ή σε μεγαλύτερα χρονικά διαστήματα 
(20-60 ημέρες), οπότε πρέπει να τοποθετείται σε κο¬ 
προσωρό όπου και θα παραμένει για φυσική ξήρανση 
ή να οδηγείται σε εγκαταστάσεις επεξεργασίας της 
κοπριάς. Στις σύγχρονες εγκαταστάσεις που διαθέτουν 
και σύστημα αερισμού και αφύγρανσης της κοπριάς, 
στην έξοδο του θαλάμου η κοπριά έχει στερεή μορφή 
και μπορεί να εναποτεθεί σε κοπροσωρό ή να ανακα¬ 
τευτεί 2-3 φορές για να επιταχυνθεί η ζύμωση και η 
κομποστοποίηση της. 

Ε.3. Ειδικές δεσμεύσεις για βουστάσια 

Ε.3.1. Η μορφή της κοπριάς ποικίλει ανάλογα με τον 
τύπο σταυλισμού. Σε περίπτωση εκτροφής σε στρωμνή, 
η κοπροστρωμνή να παραμένει στο στάβλο για διάστη¬ 


μα αρκετών μηνών. Κατά την απομάκρυνση από το στά¬ 
βλο, η στρωμνή να έχει ήδη υποστεί σημαντική ζύμωση 
και να μπορεί να τοποθετηθεί σε σωρούς (δέσμευση 
Γ.17), χωρίς να υπάρχει κίνδυνος απορροής των υγρών. 

Ε.3.2. Όταν στη μονάδα παράγονται και άλλα από¬ 
βλητα όπως υγρά πλύσεως αμελκτηρίου κλπ., που είναι 
σχετικά καθαρά, πρέπει να συλλέγονται ξεχωριστά και 
να διατίθενται μαζί με τα λοιπά αστικής φύσεως υγρά 
απόβλητα της κτηνοτροφικής εγκατάστασης. 

Ε.4. Ειδικές δεσμεύσεις για χοιροστάσια 

Ε.4.1. Τα απόβλητα χοιροστασίων είναι υγρής μορφής 
και πρέπει να υποστούν επεξεργασία πριν διατεθούν. 
Ενδείκνυται η ακόλουθη διαδικασία επεξεργασίας: 

• Τα απόβλητα να διατίθενται σε στεγανή δεξαμενή 
συγκέντρωσης (εξισορρόπησης), ελάχιστης χωρητικότη¬ 
τας ίσης με το μεγαλύτερο κανάλι της εγκατάστασης, 
εφόσον το κανάλι εκκενώνεται πλήρως. 

• Στη συνέχεια να οδηγούνται σε διαχωριστή στερε- 
ών-υγρών. Από το διαχωριστή τα μεν στερεά να οδηγού¬ 
νται σε κοπροσωρό κατάλληλης χωρητικότητας ώστε 
να εξασφαλίζεται παραμονή τους για 90-120 ημέρες, 
τα δε υγρά σε στεγανή δεξαμενή καθίζησης ελάχιστης 
χωρητικότητας ίσης με την παραγομένη ποσότητα απο¬ 
βλήτων 5-7 ημερών. 

• Μετά τη δεξαμενή καθίζησης τα υγρά να οδηγού¬ 
νται στη δεξαμενή αναερόβιας ζύμωσης της οποίας η 
ελάχιστη χωρητικότητα να είναι τέτοια ώστε να μπορεί 
να συγκεντρώσει απόβλητα 100 ημερών. Η δεξαμενή 
αναερόβιας ζύμωσης μπορεί να είναι χωμάτινη και τα 
τοιχώματά της να έχουν συμπιεστεί ή να έχουν επι¬ 
στρωθεί με άργιλλο, ώστε να εξασφαλίζεται σχετική 
στεγανότητα 

• Μετά τη δεξαμενή αναερόβιας ζύμωσης τα υγρά να 
οδηγούνται στη δεξαμενή αποθήκευσης ικανής χωρητι¬ 
κότητας για την παραμονή τους όλο το διάστημα που 
διαρκεί η βροχερή περίοδος (κατά το οποίο δεν μπορεί 
να γίνει διάθεση στο έδαφος). Η δεξαμενή αυτή μπορεί 
να είναι χωμάτινη εφόσον το έδαφος δεν είναι πορώδες 
και δεν έχει ρωγμές. Εάν το έδαφος είναι πορώδες και/ή 
έχει ρωγμές, να εξασφαλίζεται η στεγανότητά της. 

• Η διάθεση των επεξεργασμένων αποβλήτων μπορεί 
να γίνει σε καλλιεργούμενες εκτάσεις για λίπανση και 
εμπλουτισμό του εδάφους με οργανική ουσία με άμε¬ 
ση ενσωμάτωση ή σε εδάφη με αυτοφυή βλάστηση με 
απορρόφηση και εξάτμιση. Οι δόσεις εφαρμογής των 
υγρών αποβλήτων τόσο στις καλλιεργούμενες εκτά¬ 
σεις όσο και σ' εκείνες που καλύπτονται από αυτοφυή 
βλάστηση πρέπει να είναι τέτοιες, που να αποκλείουν 
και την κατάκλιση και την επιφανειακή απορροή. Για τα 
στερεά απόβλητα προβλέπεται πάντα άμεση ενσωμά¬ 
τωση με όργωμα, την κατάλληλη εποχή. 

ΠΑΡΑΡΤΗΜΑΤΟΣ Α ΕΧΕΙ ΣΥΜΠΛΗΡΩΘΕΙ ΘΕΤΙΚΑ ΤΟ ΠΕΔΙΟ Α.4.2. 











28294 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΓΟ 

< 

Ο 

Μ 

<1 

υυ 

1= 


Ρ 

< 

Ρ 

ιυ 

© 


© 

Ο! 

α. 

I 

< 

Ρ 

$ 

> 

Ια( 


ιυ 

X 

υυ 

< 


> 

Ο 

I— 

Η 

X 


< 

ι= 

> 

X 

1λ) 

α 

< 

X 

<1 

X 

μ 

Η 


Ο 

1= 

ο 

< 


< 

ο 

Μ 
<1 
οι 

ρ 

Ο 
μ 

< 

Ρ 

υυ 
© 

< Μ 
Μ £ 
1- © 

< 3 

ι_ Ο¬ 
Χ 
< 

IX 

$ 
> 
Η 

Μ 

υυ 

X 

ιυ 

< 

Η 
Ο 
I— 
< 
$ 
X 
Ι¬ 
α. 

α. 
< 
Ρ 


α_ 

υυ 

5 

ο 

ζ 

ο 


< 

Η 

ζ 

ο 

ι_ 

< 

Ρ 

> 


<1 

Ν 

Μ 

ιυ 

1^1 

ι_υ 

$ 

Η 

υυ 

<1 

Μ 


Μ 


< 

X 

Μ 

Ο 

μ 

Η 


Ζ 

< 

I—I 

ιυ 

X 

ιυ 

Μ 

α. 

ιυ 

Ρ 

X 

Η Ο 

< Η 

μ ν 


Ν 

< 

μ 

< 

υ_ 

ιυ 

X 

μ 

V 

Μ 


X 

ζ 

< 

ο 

μ 

ιυ 


Ο 

< 

Ζ 

■'Τ 

υυ 

Μ 

ν 

οο 

υυ 


μ 

Μ 

Ο 

α_ 

Μ 

Ο 

X 


Η 

< 

μ 

Μ 

> 

Ο 

οο 


Ιθ» 

Ο 

Ρ 

Ο 

Ζ 

X 

μ 

Ρ 

< 

< 

0ύ 

Ο 

ο_ 

Ρ 

ο 


(Μ __ 

υυ μ 

- < 
τ—I 

ιυ 

<1 

Ρ 

Ρ 


< 

μ 

ζ 

υυ 

© 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28295 


ΠΑΡΑΡΤΗΜΑ Δ 


ΚΑΤΑΛΟΓΟΣ ΕΦΑΡΜΟΖΟΜΕΝΩΝ Π.Π.Δ. 


Α. Δ/νση Αγροτικής Οικονομίας & Κτηνιατρικής Περιφερειακής Ενότητας 1 

(1) : συμπληρώνεται το όνομα της Περιφερειακής Ενότητας 

Β. Αδεια 2 : . 

(2) : συμπληρώνεται το όνομα της άδειας στην οποία προσαρτώνται οι ΠΠΔ 

Γ. Φορέας, θέση και ονομασία κτηνοτροφικής εγκατάστασης 3 : 


(3): συμπληρώνονται τα αντίστοιχα στοιχεία με βάση τα πεδία Α. 1, Α. 3.1, Α.3.2 και Λ.3.3 της δήλωσης του Παραρτήματος Α της 
παρούσας απόφασης. 

Δ. Η -παραπάνω κτηνοτροφική εγκατάσταση σύμφωνα με τα δηλωθέντα στοιχεία της 

δήλωσης υπαγωγής καθώς και σύμφωνα με τον πίνακα του Παραρτήματος Γ, υπάγεται 
στις ακόλουθες Πρότυπες Περιβαλλοντικές Δεσμεύσεις (Π.Π.Δ.), του Παραρτήματος 
Β της ΚΥΑ ./2013 (ΦΕΚ Β' 

Γ ενικές Δεσμεύσεις: 

Δεσμεύσεις για τη φάση κατασκευής: 

Δεσμεύσεις για τη φάση λειτουργίας: 

Ειδικές δεσμεύσεις ανάλογα με την περιοχή της κτηνοτροφικής εγκατάστασης: 


Ειδικές δεσμεύσεις ανάλογα με το είδος της κτηνοτροφικής εγκατάστασης: 


Σφραγίδα /υπογραφή από υπηρεσία: 


Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 2013 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












